Bernardino de Sahagún

Bernardino de Sahagún (født ca. 1499 i Sahagún i León, Spania, død 5. februar 1590 i Mexico by) var en spansk fransiskanermunk. Han skrev en rekke tospråklige verk på nahuatl og spansk som i dag regnes blant de aller viktigste for rekonstruksjonen av aztekisk mytologi og Mexicos tidlige historie.

Han er mest kjent som forfatter/redaktør av Historia General de las Cosas de Nueva España i 1578 til 1580, kjent som Florentinerkodeksen etter sitt nåværende oppholdssted i et bibliotek i Firenze.

Sahagún kom til Mexico i 1529 og kombinerte misjonsvirksomhet med innsamling av historie og mytologi fra aztekerne. Han var opptatt av at misjonsvirksomheten burde foregå på det lokale språket nahuatl for at budskapet skulle nå fram.

Referanser 

Spanske fransiskanere
Personer fra provinsen Leon
Misjonærer i Mexico
Katolske misjonærer
Spanske misjonærer
Precolumbianske kulturer
Religiøse lærere og filosofer representert i bokserien Verdens hellige skrifter